open-index/open-wikipedia-markdown huggingface dataset:
Maria (Jugoslavia)

**Maria Karađorđević** (o.s. **Hohenzollern-Sigmaringen**, 9. tammikuuta 1900 – 22. kesäkuuta 1961) oli romanialainen prinsessa, josta tuli kuningas Aleksanteri I:n puolisona Jugoslavian kuningatar.

Maria oli Romanian kuningas Ferdinandin ja kuningatar Marian tytär. Hän syntyi Gothassa, Thüringenissä, Saksassa. Vuonna 1914 hänen vanhemmistaan tuli Romanian kuningaspari, ja prinsessa Maria muutti heidän kanssaan Romaniaan, josta tuli hänen uusi kotimaansa.

Ensimmäisen maailmansodan aikana hän työskenteli sairaanhoitajana äitinsä ja kahden sisarensa kanssa.

Prinsssa Maria meni naimisiin Jugoslavian kuningas Aleksanteri I:n kanssa 8. kesäkuuta 1922 Belgradin katedraalissa. Häät olivat näyttävä spektaakkeli. Heidän avioliittonsa oli paitsi henkilökohtainen suhde, myös vahva dynastinen liitto Karađorđevićin ja Hohenzollern-Sigmaringenin kuninkaallisten sukujen välillä. Kuningasparilla oli kolme poikaa: kruununprinssi Peter (myöhemmin Jugoslavian kuningas Pietari II) , prinssi Tomislav ja prinssi Andrej.

Miehensä salamurhan jälkeen Mariasta tuli kuningataräiti.

Kuningatar Maria pysyi Jugoslaviassa äitinsä kuolemaan vuoteen 1938 asti, minkä jälkeen hän vietti yhä enemmän aikaa Englannissa. Hän oli siellä sodan syttyessä eikä enää palannut Balkanille. Maanpaossa kuningatar jatkoi hyväntekeväisyys- ja humanitaarista työtään. Hän toimi Lontoossa Punaisen Ristin puheenjohtajana, jonka kautta hän toimitti ruoka- ja vaateapua Jugoslavian sotavangeille. Yksi hänen viimeisistä julkisista esiintymisistään oli 9. huhtikuuta 1941, jolloin hän puhui BBC:lle ja vetosi maan yhtenäisyyden säilyttämisen ja kuninkaaseen ja armeijaan luottamisen puolesta. Hän muistutti kuulijoita kuninkaan viimeisistä sanoista: "Pitäkää huolta Jugoslaviasta." Vain päiviä aiemmin, 6. huhtikuuta 1941, sota oli levinnyt Jugoslaviaan ja  nuori kuningas ja hallitus lähtivät maanpakoon.

## Lähteet
Declan Carlile

**Declan Carlile** (s. 18. toukokuuta 2000 Hartland, Michigan, Yhdysvallat) on yhdysvaltalainen jääkiekkoilija. Carlile edustaa NHL-joukkue Tampa Bay Lightningia. Ennen NHL-uraansa hän edusti USHL-juniorisarjassa Lincoln Starsin ja Muskegon Lumberjacksin joukkueita ja Merrimack College-yliopiston joukkuetta. Hän on varaamaton pelaaja ja teki Lightningin kanssa sopimuksen maaliskuussa 2022. Hänen pelipaikkansa on puolustaja ja hänen kätisyytensä on vasen.

Carlile on pelannut 38 NHL:n runkosarjan ottelua. Näissä otteluissa hän on tehnyt kaksi maalia ja kaksi syöttöä eli yhteensä neljä tehopistettä. 

## Huomautukset

## Lähteet
Toivo Aitakari

**Toivo Oskari Aitakari** (s. 20. helmikuuta 2007 Laitila) on suomalainen rumpali. Hän perusti Bloody Moon -yhtyeen vuonna 2021 yhdessä kitaristi-laulaja Veeti Sukarin kanssa.

## Lapsuus
Aitakari on kasvanut musikaalisessa perheessä. Hänen isänsä on muusikko.

## Bloody Moon
Aitakari tapasi yläkoulussa Veeti Sukarin, jonka kanssa hän alkoi soittamaan koulun musiikkiluokalla coverkappaleita. He perustivat aluksi punkyhtyeen, jolloin he pääsivät ensimmäistä kertaa työskentelemään studioon. Myöhemmin yhtyeeseen liittyi Nisse Nurminen ja yhtyeen uudeksi nimeksi tuli Bloody Moon.

## Diskografia
### Bloody Moon
#### Studioalbumit

* *Widow From The Dark* (2023)
* *Lost & Damned* (2025)

#### Singlet

* ”Death Before Left” (2023)
* ”Endless Chaos” (2024)
* ”My Payoff” (2025)
* ”Deadly Rendezvous” (2025)
* ”I’ll Torn ’Em Apart” (2025)
* ”Maniac” (2026)

## Lähteet
Devrim Lingnau

**Devrim Lingnau** **İslamoğlu** (s. 17. marraskuuta 1998) on saksalais-turkkilainen näyttelijä, joka tunnetaan muun muassa Netflix-sarjasta *[[Keisarinna (sarja)|Keisarinna]]*, jossa hän esittää pääroolia eli keisarinna Elisabetia. 

Lingau syntyi Mannheimissa vuonna 1998. Hänen isänsä on turkkilainen ja äiti saksalainen, minkä johdosta Lingau on täysin kaksikielinen. Näyttelijänuransa hän aloitti vuonna, kun hän esiintyi televisiosarjassa *Fluch des Falken* Yaseminin roolissa*.* Valmistuttuaan lukiosta vuonna 2017 Lingau näytteli nimikkopääosaa brittiläisessä elokuvassa nimeltä *[[Carmilla]]*. Elokuva sai ensi-iltansa Edinburghin elokuvajuhlilla vuonna 2019. Saksaan hän palasi kaksi vuotta myöhemmin ja näytteli kotimaisessa elokuvassa *[[Borga]]*. Joulukuussa 2020 tuli julki, että Lingau tulisi esittämään nuorta keisarinna Elisabetia Netflixin sarjassa *Keisarinna*. 

Lingau on opiskellut Mannheimin musiikin ja esittävien taiteiden yliopistossa sekä Karlsruhen taideakatemiassa Ulla von Brandenburgin johdolla. Lisäksi hän on tanssinut balettia. Lingau valmistui taideakatemiasta vuonna 2024.  

## Lähteet
Elisabet Romanialainen

**Elisabeth Charlotte Josephine Alexandra Victoria** (1894–1956) oli romanialainen prinsessa, josta tuli Yrjö II:n puolisona Kreikan kuningatar.

Elisabet oli Romanian kuningas Ferdinandin ja kuningatar Marian tytär. Hän meni naimisiin Yrjö II:n kanssa helmikuussa 1921. Liitto päättyi avioeroon 1935.

Silloisen kruununprinssin ja Elisabetin häät vuonna 1921 olivat näyttävät, ja pian niiden jälkeen morsiamen veli Kaarle ja sulhasen sisar Helena menivät myös naimisiin. Elisabet ei viihtynyt miehensä perheen keskuudessa. Niinpä hän omistautui hyväntekeväisyydelle. Kreikan ja Turkin välisen sodan aikana kruununprinsessa Punaisen Ristin työtä haavoittuneiden sotilaiden parissa Anatoliassa. Elisabet oli lapsena lohduttanut haavoittuneita sotilaita kotimaassaan ensimmäisen maailmansodan aikana, vaikka pystyi tarjoamaan vain ystävällisiä sanoja ja savukkeita. Uudeesssa asemassa hän pystyi tarjoamaan konkreettisempaa tukea. Hän löysi iloa myös puutarhanhoidosta, maalaamisesta ja piirtämisestä.

Kuningasparia kohtasi tragedia, sillä he eivät kyenneet saamaan kruununperillistä. Virallisten tietojen mukaan Elisabet kärsi keskenmenon Smyrnan-matkansa aikana. Vauvan menetys jätti Elisabetin syvään masennukseen. Hän sairastui pian lavantautiin ja keuhkopussintulehdukseen ja etsi lohtua kotoa Bukarestista vanhempiensa luota. Elisabetin avioliitto eikä kruununprinsessa itse toipuisi koskaan täysin.

Kuningas Konstantin I:n luopuminen kruunusta tarkoitti kruununprinssi Yrjön nousemista valtaistuimelle 27. syyskuuta 1922. Elisabet oli nyt Helleenien kuningatar. Vallankumous kuitenkin muhi Ateenan kaduilla. Lokakuussa 1923 tehty vallankaappausyritys oli viimeinen pisara. Kuningas Yrjö ja kuningatar Elisabet pakenivat Romaniaan. Romaniassa roolit vaihtuivat: Elisabet oli omiensa parissa, Yrjö ikävystyi. Elisabet lohduttautui uhkapelaamalla, syömällä liikaa rasvaista ruokaa ja flirttailemalla rohkeasti. Toukokuussa 1935 Elisabet Kreikan tasavalta oli kaatumassa, monarkia palautettaisiin, ja kuningaspari voisi vihdoin palata Ateenaan. Elisabet ei halunnut muuttaa Kreikkaan vaan syytti Yrjö II:ta perheen kodin hylkäämisestä ja hankki nopeasti avioeron Bukarestin käräjäoikeudesta. Kuninkaalta ei koskaan oikeastaan kysytty hänen mielipidettään asiasta.

Romanian poliittinen epävakaus johti siihen, että kruununprinssi Kaarle nousi valtaistuimelle ja isosiskona Elisabet oli hänen läheinen tukijansa. Kaarle II syöstiin vallasta vuonna 1940, ja hänen poikansa Mikael I nousi nyt valtaistuimelle. Elisabet ei pitänyt hänestä, vaan suosi kommunismia ja juonitteli aktiivisesti kruunua vastaan. Hän ilmeisesti rahoitti myös kommunistisissien taistelua entistä lankoaan, Kreikan kuningas Paul I:tä, vastaan. Sisarensa Ileanan ohella Elisabethia pidettiin laajalti kuningas Mikaelin "Punaisena tätinä".

Romanian kuningasperheen kukistumisen jälkeen kommunistinen puolue karkotti myös Elisabetin maasta. Poltettuaan henkilökohtaiset arkistonsa entinen kuningatar matkusti ensin Zürichiin ja asettui sitten Cannesiin. Hän otti paljon nuoremman rakastajan, Marc Favratin, ja kun ei saanut tälle pyytämäänsä arvonimeä päätti virallistaa suhteen adoptiolla.

## Lähteet
Carlos Ulberg

**Carlos Sao Murry Ulberg** (s. 17. marraskuuta 1990) on uusiseelantilainen vapaaottelija, joka ottelee UFC:ssä. Ulbergin painoluokka on alempi raskassarja ja hän on painoluokan rankingissa sijalla 3. Ulberg on myös entinen potkunyrkkeilijä.

## Ammattilaisvapaaottelut

## Lähteet

### Viitteet
Elof Tegnér

**Elof Kristofer Tegnér** (30. kesäkuuta 1844 Kellstorp – 26. helmikuuta 1900 Lund) oli ruotsalainen kirjastonhoitaja ja historioitsija. Hän työskenteli Lundin yliopiston kirjastossa vuosina 1863–1870 ja Ruotsin kansalliskirjastossa 1870–1883. Jälkimmäisessä toimessaan hän johti kirjaston muuttoa Tukholman kuninkaanlinnasta nykyiseen kirjastorakennukseen. Vuonna 1883 hän palasi Lundiin yliopistokirjaston johtajaksi.

Tegnerin isoisä oli runoilija Esaias Tegnér.

## Teoksia
* *Lund universitetets historia 1668–1686* (Martin Weibullin kanssa, 1868)
* *Gustaf Mauritz Armfelt* (I-III, 1883–1887)

## Lähteet

## Aiheesta muualla
Antidosis

**Antidosis** () voi viitata seuraaviin:

* *antidosis* eli omaisuudenvaihto, antiikin kreikkalainen *[[leiturgia|leiturgioihin]]* liittynyt lakitermi
* *[[Antidosis (Isokrates)|Antidosis]]* eli *Omaisuudenvaihdosta*, Isokrateen puhe

## Lähteet
Hyrylän lukio

**Hyrylän lukio** on Tuusulan lukion toimipiste, joka sijaitsee Hyrylän taajamassa. Siellä opiskelee noin 500 henkilöä. Toimipiste sijaitsee Kulttuuritalo Moniossa, jonne se siirtyi elokuussa 2023 Hyrylän koulukeskuksesta.

Hyrylän lukiossa on yleislinjan lisäksi musiikin, kuvataiteen ja urheilun linjat. Lukion opiskelijalehti on nimeltään Hyve.

Lukion rehtorina toimii Seppo Kärpänen ja apulaisrehtorina Anne Laajaniemi.

## Historia
Hyrylän lukio perustettiin vuonna 1957, jolloin se toimi iltakouluna Hyökkälän koulun tiloissa. Se siirtyi Hyrylän koulukeskukseen vuonna 1960 ja sai ylioppilastutkinto-oikeuden vuonna 1965.

Hyrylän lukio oli osa Tuusulan yhtenäiskoulua vuoteen 1976 asti, jolloin tämä jaettiin lukioksi ja yläasteeksi.

Hyrylän lukio siirtyi elokuussa 2023 uuden Kulttuuritalo Monion tiloihin, jonne siirtyivät myös Tuusulan opisto, Keskisen Uudenmaan musiikkiopisto ja Tuusulan kuvataidekoulu.

## Lähteet
Arçman

**Arçman** on taajama Ahalin maakunnan Bäherdenin piirikunnassa Turkmenistanissa. Se sijaitsee Kopetdagvuorten juurella 30 kilometriä Bäherdenistä luoteeseen. Vuoden 2022 väestönlaskennan mukaan taajamassa oli 6&nbsp;014 asukasta.

Arçmanissa on rikkipitoisia kivennäisvesilähteitä, joiden yhteydessä toimii vuonna 1915 perustettu parantola. Neuvostoaikana siellä hoidettiin muun muassa verenkierto- ja ruoansulatuselimistön vaivoja ja ihosairauksia. Uudistettu parantola avattiin jälleen vuonna 2001.

## Lähteet
Måns Westfelt

**Måns Gerhard Carlsson Westfelt** (16. heinäkuuta 1928 Tukholma – 26. helmikuuta 2015) oli ruotsalainen näyttelijä. Hän kävi Kuninkaallisen draamateatterin oppilaskoulun ja näytteli sen jälkeen muun muassa Dramatenissa, Helsingborgin kaupunginteatterissa ja Göteborgin kaupunginteatterissa. Westfelt esiintyi myös televisiossa ja elokuvissa.

Westfelt oli jonkin aikaa naimisissa näyttelijä Elsa Prawitzin kanssa.
## Lähteet

## Aiheesta muualla
Torgny Anderberg

**Torgny Anderberg** (25. helmikuuta 1919 Västra Vram – 6. marraskuuta 2000 Tukholma) oli ruotsalainen näyttelijä ja elokuvaohjaaja. Hänen esikoisohjauksensa oli *Anaconda* (1954), joka sijoittui eteläamerikkalaiseen viidakkoon. Elokuva sai hyvät arvostelut ja oli katsojamenestys. Anderberg teki urallaan niin dokumentti-, lasten-, lyhyt- kuin kokoillan elokuviakin.

## Ohjauksia
* *[[Helmiäinen (elokuva)|Helmiäinen]]* (1961)

## Lähteet
Ýagtyýol

**Ýagtyýol** on taajama ja Garagumin piirikunnan hallinnollinen keskus Maryn maakunnassa Turkmenistanissa. Se sijaitsee Karakumin kanavan varrella 30 kilometriä Baýramalysta pohjoiseen. Vuoden 2022 väestönlaskennan mukaan taajamassa oli 10&nbsp;488 asukasta.

Ýagtyýolin kylästä tuli taajama vuonna 2016. Siellä toimii meijeri ja leipomo. Garagumin puuvillanpuhdistamo sijaitsee kanavan toisella puolella Beýikköprin kylässä.

## Lähteet
Elise Chabbey

**Elise Chabbey** (s. 24. huhtikuuta 1993 Geneve) on sveitsiläinen maantiepyöräilijä. Hän aloitti ammattilaisuransa Cogeas - Mettler Pro Cycling Teamissa vuonna 2018, edusti Bigla Pro Cyclingia 2019, Équipe Paule Ka -joukkuetta kaudella 2020, Canyon//SRAM Racingiä vuosina 2021–2024 ja on vuodesta 2025 kilpaillut FDJ-Suez / FDJ United - Suez -tallissa.

Chabbey saavutti vuonna 2020 sekaviestin EM-hopeaa ja maantieajon Sveitsin-mestaruuden. Hän kuului Sveitsin joukkueeseen, joka voitti sekaviestin maailmanmestaruuden Wollangongissa 2022 ja Glasgow'ssa 2023. Hän voitti mäkikirikilpailun Tour de France Femmes -kilpailussa 2025. Hän voitti samana vuonna UCI Women’s World Tour -sarjaan kuuluneen Tour de Romandie -etappikilpailun seitsemän sekunnin erolla Urška Žigartiin. Hän voitti vuoden 2026 Strade Bianchen oltuaan paras neljän ajajan loppukirissä.

## Saavutuksia

Lähteeet: Pro Cycling Stats, First Cycling
;2020
:EM-kilpailut, sekaviestissä hopeaa
:Maantieajon Sveitsin-mestaruus
;2021
:Sveitsin ympäriajo, kokonaiskilpailussa toinen, 1. etapin voitto
:Giro Donne, kokonaiskilpailussa kymmenes, 10. etapilla kolmas
:Madrid Challenge by La Vuelta, kokonaiskilpailussa kolmas, 1. etapilla kolmas
:MM-kilpailut, maantieajossa 13:s
:The Women's Tour, mäkikirikilpailun voitto
:Ronde Van Drenthe, neljäs
;2022
:Strade Bianche, kuudes
:Dwars door Vlaanderen, kolmas
:Pariisi–Roubaix, neljäs
:Itzulia Women, mäkikirikilpailun voitto
:The Women's Tour, kokonaiskilpailussa kuudes, mäkikirikilpailun voitto
:Giro Donne, kokonaiskilpailussa 12:s, mäkikirikilpailussa toinen
:Tour de France Femmes, kokonaiskilpailussa 11:s
:Classic Lorient Agglomération, kuudes
:Madrid Challenge by La Vuelta, kokonaiskilpailussa kahdeksas, 3. etapilla toinen
:MM-kilpailut, sekaviestissä kultaa, maantieajossa yhdeksäs
;2023
:UAE Tour, kokonaiskilpailussa viides
:Liège–Bastogne–Liège, viides
:Sveitsin ympäriajo, kokonaiskilpailussa viides, mäkikirikilpailun voitto
:MM-kilpailut, sekaviestissä kultaa, maantieajossa seitsemäs
:Tour of Scandinavia, mäkikirikilpailun voitto
:EM-kilpailut, maantieajossa kuudes
;2024
:Liège–Bastogne–Liège, neljäs
:Itzulia Women, kokonaiskilpailussa viides
:Vuelta a Burgos, kokonaiskilpailussa neljäs
:Sveitsin ympäriajo, mäkikirikilpailun voitto
:Olympialaiset, maantieajossa 18:s
;2025
:Tour Down Under, kokonaiskilpailussa viides
:Grand Prix du Morbihan, toinen
:Vuelta a Burgos, kokonaiskilpailussa kuudes
:Volta Ciclista a Catalunya Femenina, kokonaiskilpailussa toinen, 1. etapin voitto
:Tour de France Femmes, mäkikirikilpailun voitto
:Tour de Romandie, kokonaiskilpailun ja 2. etapin voitto
:MM-kilpailut, maantieajossa neljäs
:EM-kilpailut, maantieajossa neljäs
;2026
:Strade Bianche, voitto
:Gent–Wevelgem, neljäs

## Lähteet
Östersundomin pikaraitiotie

**Östersundomin pikaraitiotie** on Helsinkiin suunniteltu pikaraitiotie, joka kulkisi Itäkeskuksesta Östersundomiin. Pikaraitiotiestä tulisi Östersundomin kaava-alueen pääasiallinen joukkoliikenneratkaisu, sillä Itämetron toteutuksesta on luovuttu muun muassa kustannussyistä. Pikaraitiotien toteutus ja aikataulu ovat riippuvaisia Östersundomin kaavoituksen etenemisestä.

## Linjaus
Pikaraitiotie lähtee liikkeelle Itäkeskuksen joukkoliikenneterminaalista, ja sille on tehty tilavaraus Turunlinnantien katusuunnitelmassa. Itäväylän osuus Puotilan ja Mellunmäen Kallvikintien välillä on tarkoitus bulevardisoida. Raitiotie jatkaa itään Uuden Porvoontien linjausta pitkin, ja keskeisin maankäyttö sijoittuu Uuden Porvoontien varrelle. Pikaraitiotie päättyy Sakarinmäen–Korsnäsin aluekeskukseen lähelle Sipoon vastaista rajaa, mutta kaavassa on varauduttu raitiotien haarautumiseen pohjoiseen Landbon kautta Ultunaan ja etelään Karhusaareen.

## Tekniset tiedot
Pikaraitiotielle ominaiseen tapaan pysäkkiväli olisi normaalia kaupunkiraitiotietä pidempi, jotta saavutetaan korkea keskinopeus. Viiden minuutin vuoroväleillä operointiin tarvittaisiin noin 12 vaunua. Pikaraitiotie ei välttämättä tarvitse omaa varikkoa, jos varikkokapasiteettia on muualla pääkaupunkiseudulla riittävästi. Jos tarve omalle varikolle tulee, voisi se sijoittua Landbon ja Porvoonväylän eritasoliittymän eteläpuolelle.

## Katso myös
* Helsingin raitioliikenne

## Lähteet
Helmiäinen (elokuva)

**Helmiäinen** (, kansainvälisessä jakelussa *Mother-of-Pearl*) on ruotsalainen Torgny Anderbergin ohjaama elokuva vuodelta 1961.

## Juoni

Elokuva sijoittuu Tukholman Östermalmille 1930-luvun alun suuren laman aikaan. Pääosassa on tehtailija Marcus Wæbelin (Åke Fridell) perhe, johon kuuluvat vaimo Signe Wæbel (Inga Tidblad) sekä pojat Jan (Tommy Berggren) ja Klemens (Claes-Håkan Westergern). Kumpikin pojista ihastuu tahollaan, mutta äiti vastustaa molempia suhteita ja yrittää estää ne. 

## Rooleissa

## Lähteet
Maria Kastilialainen

**Maria Kastilialainen** (1401–1458) oli espanjalainen prinsessa, Kastilian Henrik III:nen tytär, josta tuli Aragonin kuningatar serkkunsa Alfonso V:n puolisona. Avioliitto oli onneton ja puolisot elivät vuosikausia erossa toisistaan.

Alfonso ja Maria vihittiin vuonna 1415. Alfonso nousi Aragonian valtaistuimelle seuraavana vuonna. Kolmivuotisen poissaolon aikana vuosina 1421–1424 Alfonso nimitti vaimonsa Aragonian varakuninkaaksi. Vuonna 1429 kuningatar Maria neuvotteli aselevon Aragonian ja Kastilian joukkojen välille. Kun Alfonsosta tuli Napolin kuningas vuonna 1434, Maria nimitettiin jälleen hänen varakuninkaakseen. Alfonso pysyi Napolissa, eivätkä he enää koskaan nähneet toisiaan.

## Lähteet

## Aiheesta muualla
* Maria of Castile – A failed marriage but a successful political partnership *History of Royal Women*
Kirsti Willberg

**Kirsti Willberg** (os. **Kananen**, s. 1957) on suomalainen sanoittaja. Hän on sanoittanut muun muassa Suomea vuoden 1988 Eurovision laulukilpailussa edustaneen kappaleen ”Nauravat silmät muistetaan”.

Noormarkusta kotoisin oleva Willberg on valmistunut lastentarhanopettajaksi Jyväskylän lastentarhanopettajaopistosta. Hän nousi julkisuuteen 1970–1980-lukujen vaihteessa seurustellessaan muusikko Pepe Willbergin kanssa. He olivat naimisissa vuosina 1983–2001 ja saivat kolme lasta. Kirsti Willberg toimi myös Veikkauksen Lottotyttönä vuosina 1982–1984.

Willbergin sanoittamia kappaleita ovat Pepe Willbergin ohella esittäneet muun muassa Paula Koivuniemi ja Yölintu. Hän on myös julkaissut Pepe Willbergin kanssa duona singlet ”On kaikki hyvin” (1985) ja ”Peittää ei saa rakkauttaan” (1986).

## Lähteet
Eero Kosonen

**Eero Kosonen** voi tarkoittaa seuraavia henkilöitä:
* Eero Kosonen (1906–2002), pianisti ja kapellimestari, professorin arvonimi
* Eero Kosonen (s. 1986), salibandymaalivahti
Galkynyş

**Galkynyş** on taajama Balkanin maakunnan Bereketin piirikunnassa Turkmenistanissa. Se sijaitsee Aşgabatin ja Türkmenbaşyn välisen maantien ja rautatien varrella 40 kilometriä Bereketistä itään.

Galkynyşin taajama on perustettu vuonna 2022 osana Turkmenistanin asumisolosuhteiden parantamisohjelmaa. Sen alaisuudessa on viisi kylää, joissa oli vuoden 2022 väestönlaskennan mukaan 4&nbsp;118 asukasta. Itse taajama ei näy väestönlaskennan tuloksissa.

Vuodesta 2013 lähtien rakennettu taajama avattiin juhlallisesti joulukuussa 2022. Se käsittää 300 mukavuuksin varustettua asuintaloa, kulttuuritalon, peruskoulun, lastentarhan, poliklinikan, moskeijan ja muita palveluja. Aavikon keskelle rakennettuun taajamaan mahdollisesti liittyvästä taloudellisesta toiminnasta ei uutisissa kerrota.

## Lähteet
Argonaute (1929)

**Argonaute** oli Ranskan merivoimien Argonaute-luokan sukellusvene toisessa maailmansodassa.

## Valmistus

Alus tilattiin Chalon-sur-Saônesta Schneider et Companielta, missä köli laskettiin 19. joulukuuta 1927. Alus laskettiin vesille 23. toukokuuta 1929 ja otettiin palvelukseen 1. kesäkuuta 1932.

## Palvelus
Palvelukseenotettaessa alus liitettiin Touloniin sijoitettuun 5. sukellusvenelaivueeseen. Joulukuussa 1941 alus siirrettiin Oraniin. *[[HMS Achates (H12)|HMS Achates]]* upotti veneen 8. marraskuuta 1942 liittoutuneiden noustessa maihin Oranissa. 

## Lähteet
*
*
*
*

### Viitteet
Aréthuse (1929)

**Aréthuse** oli Ranskan merivoimien Argonaute-luokan sukellusvene toisessa maailmansodassa.

## Valmistus

Alus tilattiin Chalon-sur-Saônesta Schneider et Companielta, missä köli laskettiin 6. tammikuuta 1928. Alus laskettiin vesille 8. elokuuta 1929 ja otettiin palvelukseen 1933.

## Palvelus
Palvelukseenotettaessa alus liitettiin Touloniin sijoitettuun 5. sukellusvenelaivueeseen, kunnes se siirrettiin lokakuussa 1937 17. sukellusvenedivisioonaan. Kesäkuussa 1940 alus oli Mers-el-Kebirissä. Joulukuusta 1940 alus oli Marokon sukellusveneosastossa, kunnes huhtikuussa 1942 siirrettiin Touloniin. Alus riisuttiin aseista ja asetettiin aselepoehtojen mukaiseen seurantaan.

Alus aseistettiin uudelleen elokuussa 1942 ja siirrettiin Dakariin, missä se liittyi Vapaan Ranskan laivastoon Vichyn Ranskan miehityksen jälkeen. Alus partioi Välimerellä, missä se osallistui Korsiakn vapautukseen. Syyskuussa 1944 alus liitettiin Dakarin-Freetownin vesikuuntelukouluun. Alus oli viimeisen kerran huollettavana 1945 Oranissa. Se todettiin käyttökelvottomaksi 23. maaliskuuta 1946 La Pallicessa.

## Lähteet
*
*
*
*

### Viitteet
Atalante (Q162)

**Atalante** (runkonumero Q163) oli Ranskan merivoimien Argonaute-luokan sukellusvene toisessa maailmansodassa.

## Valmistus

Alus tilattiin Chalon-sur-Saônesta Schneider et Companielta, missä köli laskettiin tammikuussa 1928. Alus laskettiin vesille 5. elokuuta 1930 ja otettiin palvelukseen syyskuussa 1934.

## Palvelus
Alus poistettiin palveluksesta 1946.

## Lähteet
*
*
*
*

### Viitteet
Akdaş

**Akdaş** on taajama Balkanin maakunnan Türkmenbaşyn piirikunnassa Turkmenistanissa. Se sijaitsee Krasnowodskin laakiolla piirikunnan keskuksen Türkmenbaşyn pohjoispuolella. Vuoden 2022 väestönlaskennan mukaan taajamassa oli 6&nbsp;750 asukasta.

Akdaşista tuli kaupunkimainen taajama vuonna 1977. Siellä louhitaan *gýuşa*-nimistä rakennuskiveä.

## Lähteet
Sarvas

**Sarvas** on muun muassa seuraavien suomalaisten henkilöiden sukunimi:

* Jarl Sarvas (ent. *Sundvall*, 1903–1991), diplomi-insinööri ja tietokirjailija
* Jukka Sarvas (1944–2021), matemaatikko ja professori, Risto Sarvaksen poika
* Matti Sarvas (s. 1940), lääkäri ja tutkimusprofessori, Risto Sarvaksen poika
* Risto Sarvas (ent. *Sundvall*, 1908–1974), professori, Metsäntutkimuslaitoksen johtaja, Jarl Sarvaksen veli
Jukka Sarvas

**Jukka Olavi Sarvas** (23. tammikuuta 1944 Helsinki – 26. lokakuuta 2021 Espoo) oli suomalainen matemaatikko ja laskennallisen sähkömagnetiikan professori.

Jukka Sarvaksen vanhemmat olivat professori Risto Sarvas ja lehtori Aira Helka Pentikäinen. Tutkimusprofessori Matti Sarvas on hänen veljensä. Jukka Sarvas tuli ylioppilaaksi Käpylän yhteiskoulusta 1962 ja valmistui Helsingin yliopistosta filosofian maisteriksi 1968 ja lisensiaatiksi 1969 ja väitteli siellä filosofian tohtoriksi 1972. 

Sarvas oli Helsingin yliopistossa assistentti, lehtori ja vs. apulaisprofessori 1969–1982 ja vanhempi tutkija, Rolf Nevanlinna -instituutin johtaja ja professori 1988–2002. Outokummun palveluksessa Sarvas toimi 1982–1984. Teknillisessä korkeakoulussa hän oli lyhyen aikaa tutkija vuodesta 1985 ja laskennallisen sähkömagnetiikan professori vuodesta 2002. Hän oli myös vieraileva tutkija Michiganin yliopistossa 1974–1975 ja 1979–1980 ja vieraileva professori Illinoisin yliopistossa 1999–2000, 2004 ja 2006. Sarvas sekä julkaisi tutkimuksia että kirjoitti tieto- ja oppikirjoja.

## Lähteet
Helene Schjerfbeckin puistikko

**Helene Schjerfbeckin puistikko** on Hyvinkään keskustassa, Hämeenkadun ja Kirjastoaukion välissä sijaitseva puistikko. Puistikko on kaupunkikuvallisesti ja kulttuurihistoriallisesti merkittävä. Puistikon kasvillisuus muodostuu Valtionrautateiden keskuspuutarhasta jäljelle jääneistä puista ja pensaista ja on jo melko iäkästä. Osa puustosta voi olla peräisin 1800-luvun lopulta. Kasvillisuus on erittäin arvokasta ja käsittää harvinaisiakin lajeja.

Puistikko nimettiin taidemaalari Helene Schjerfbeckin mukaan vuonna 1998. Saman vuoden toukokuussa paljastettiin puistossa sijaitseva kuvanveistäjä Tapio Junnon suunnittelema Helene Schjerfbeckin muistomerkki, *Ovi*. Muistomerkkiveistos perustuu Helene Schjerfbeckin saman nimiseen maalaukseen vuodelta 1884. Muistomerkki oli Suomen ensimmäinen naistaiteilijalle, nimenomaan taidemaalarille omistettu veistos.

## Lähteet
Pyosiini

**Pyosiinit** ovat *[[Pseudomonas aeruginosa]]* -bakteerin tuottamia bakteriosiineja, jotka ovat antimikrobisia peptidejä. Pyosiinien tuotto lisääntyy stressiympäristössä, mikä vaurioittaa ja tuhoaa muita kilpailevia bakteereja *P. aeruginosan* eduksi. Pyosiinit jaetaan niiden rakenteen perusteella S-, R-, F-, L- ja M-tyypin pyosiineihin. Pyosiineja tutkitaan mahdollisina antibakteerisina aineina antibioottien käytön vaihtoehdoksi.

## S-tyypin pyosiinit
S-tyypin pyosiinit ovat suuri ryhmä ja niiden bakteereja tuhoavissa mekanismeissa on eroja. S-tyypin pyosiinit voivat toimia DNaasina, tRNaasina, rRNaasina tai membraania tuhoavina peptideinä. S-tyypin peptidit kestävät korkeita lämpötiloja ja ne toimivat laajalla pH-alueella.

## Lähteet
Sergei Pavlovitš

**Sergei Vladimirovitš Pavlovitš** (s. 13. toukokuuta 1992) on venäläinen vapaaottelija, joka ottelee UFC:ssä. Pavlovitšin painoluokka on raskassarja ja hän on painoluokan rankingissa sijalla 3. Hän on otellut UFC:n raskaansarjan väliaikaisesta mestaruudesta kerran.

## Ammattilaisottelut

## Lähteet
Patrício Pitbull

**Patrício André de Sousa Freire** (s. 7. heinäkuuta 1987) eli **Patrício Pitbull** on brasilialainen vapaaottelija, joka ottelee UFC:ssä. Pitbullin painoluokka on höyhensarja ja hän on painoluokan rankingissa sijalla 12. Pitbull on entinen Bellatorin tuplamestari. Pitbullin veli, Patricky, on myös ammattilaisvapaaottelija.

## Lähteet
*https://www.espn.com/mma/fighter/_/id/2532870/patricio-pitbull

*https://www.tapology.com/fightcenter/fighters/patricio-freire-pitbull
### Viitteet
R.Smg. Dandolo

**R. Smg. Dandolo** oli Italian kuninkaallisen laivaston Marcello-luokan sukellusvene toisessa maailmansodassa. Alus oli sodan aikana 322 päivää merellä, jolloin se purjehti 39 partiomatkallaaan kaikkiaan 44&nbsp;486 merimailia pinta-ajossa ja 5&nbsp;290 merimailia pinnan alla.

## Valmistus
Alus tilattiin Monfalconesta CDRA:n telakalta, missä köli laskettiin 13. kesäkuuta 1937. Alus laskettiin vesille 20. marraskuuta 1937 ja luovutettiin laivastolle 25. maaliskuuta 1938.

## Palvelus
Italian julistettua 10. kesäkuuta 1940 sodan liittoutuneille aluksen partiointialueeksi määrättiin 25 mailia Cabo Paloksesta kaakkoon. Aluksen miehistö havaitsi Ranskan laivaston  osaston, joka koostui keveistä risteilijöistä ja niitä saattavista aluksista. Ranskalaiset kuitenkin väistivät laukaistut torpedot.

Alus lähti 1. heinäkuuta 1940 kahden viikon partiomatkalle Gibraltarinsalmesta itään. Se valittiin Bordeauxiin lähetettävään osastoon, Betasomiin. Alus lähti 13. elokuuta Bordeauxiin ja läpäisi 16. elokuuta Gibraltarinsalmen. Seuraavana päivänä alus saapui partiointialueelleen Espanjan ja Azorien välille, missä se oli lähes kolme viikkoa. Alus vaurioitti 21. elokuuta tankkeri MV *Hermestä* ja upotti 26. elokuuta *Livington Courtin*. Alus saapui 10. syyskuuta ensi kerran Bordeauxiin.

Alus lähti 24. tammikuuta 1941 Bordeauxista. Sen miehistö havaitsi 31. tammikuuta tankkeri *Pizarron*, joka upotettiin. Alus lähti paluumatkalle 18. helmikuuta ja saapui 22. helmikuuta Gironden edustalle, jossa se joutui sukellusveneen hyökkäyksen kohteeksi. Alus saapui 24. helmikuuta Bordeauxiin.

Alus lähti 9. huhtikuuta Bordeauxista Gibraltarinsalmen edustalle, jonne se saapui 14. huhtikuuta. Alukseen tuli 22. huhtikuuta vika, joka pakotti palaamaan kotisatamaan. Alus lähti 19. kesäkuuta Bordeauxista Italiaan, mutta se sai konevian ennen Gibraltarinsalmea. Alus palasi satamaan korjattavaksi. Alus lähti uudelleen matkalle 26. kesäkuuta ja läoso 2. heinäkuuta Gibraltarinsalmen pinta-ajossa. Se saapui 7. heinäkuuta Napoliin.

Napolista alus teki lukuisia partiomatkoja Välimerelle upottaen ja vaurioittaen vihollisen ja neutraalien maiden rahtialuksia. Italian antautuessa 8. syyskuuta 1943 alus oli telakalla, josta vapauduttuaan se osallistui liittoutuneiden mukana partiointiin Välimerellä. Alus siirrettiin Yhdysvaltoihin, jolloin se oli tehnyt 113 partiomatkaa. Se oli marraskuussa 1944 Bermudalla ja 1945 Uudessa-Lontoossa ja Guantanamossa. Toisen maailmansodan päätyttyä alus palasi Tarantoon.

Rauhansopimuksen kiellettyä Italialta sukellusveneet alus luovutettiin sotakorvauksena Yhdysvalloille, joka määräsi sen romutettavaksi. Alus poistettiin laivastoluettelosta 1. helmikuuta 1948.
 
## Lähteet
*

### Viitteet
Madeleine de Valois

**Madeleine de Valois** (10. elokuuta 1520 – 7. heinäkuuta 1537) oli ranskalainen prinsessa, joka oli Jaakko V:n puolisona lyhyesti Skotlannin kuningatar vuonna 1537.

Madeleine oli Ranskan kuningas Frans I:n ja kuningatar Clauden viides lapsi ja kolmas tytär. Hän syntyi Château de Saint-Germain-en-Layessa Ranskassa 10. elokuuta 1520. Syntymästään lähtien haurasta Madeleinea kasvatettiin Loiren laakson leudossa ilmastossa. Kun Madeleine oli 3-vuotias, hänen äitinsä kuoli, ja hänet ja hänen nuoremman sisarensa Margueriten kasvatti heidän isänpuoleinen tätinsä, Margareeta Navarralainen. Isän mentyä uudelleen naimisiin Eleonoora Itävaltalaisen kanssa Madeleinesta tuli kuitenkin osa hänen perhettään. 16-vuotiaana Madeleine oli sairastunut tuberkuloosiin, samaan sairauteen, joka todennäköisesti vaati hänen äitinsä hengen.

Ranskan ja Skotlannin välisessä Rouenin sopimuksessa vuonna 1517 oli sovittu, että tuleva Jaakko V menee naimisiin Frans I:n tyttären kanssa. Sopimusta solmittaessa Jaakko oli lapsi eikä Madeleine ollut edes syntynyt. Madeleinen heikon terveyden ja Skotlannin kalsean ilmaston takia Frans ehdotti toista prinsessa, mutta Jaakon matkustettua Ranskaan kävi selväksi että hän haluaa juuri kauniin Madeleinen vaimokseen. Kun morsiankin oli myöntyväinen, isä lopulta suostui. Pariskunta vihittiin 1. tammikuuta 1537 Nôtre-Damen katedraalissa Pariisissa. Häitä juhlittiin neljä kuukautta.

Nuoripari purjehti Skotlantiin vasta toukokuussa. Kuningas oli teettänyt muutostöitä Falklandin ja Holyroodin palatseihin ja kappeleihin. Prinsessa sairastui vakavasti pian saapumisen jälkeen, ei jaksanut osallistua kruunajaisiinsa ja kuoli miehensä syliin 7. heinäkuuta 1537, seitsemän viikkoa sen jälkeen kun oli saapunut Edinburghiin.

## Lähteet
Beneil Dariush

**Beneil Khobier Dariush** (s. 6. toukokuuta 1989) on yhdysvaltalais-iranilainen vapaaottelija, joka ottelee UFC:ssä. Dariushin painoluokka on kevytsarja ja hän on painoluokan rankingissa sijalla 12.

## Ammattilaisottelut

## Lähteet
Aapo Kurri

**Aapo Kurri** (s. 11. maaliskuuta 2008 Savonlinna) on suomalainen jääkiekkopuolustaja, joka edustaa SM-liigajoukkue Mikkelin Jukureita. Hänellä on juniorisopimus ja hän on pelannut pääasiassa seuran U20-joukkueessa.

## Ura
### Seuraura
Kurri on Savonlinnan Pallokerhon kasvatti. Hän voitti kaudella 2023–2024 U18 Mestiksen mestaruuden. Kurri pelasi samalla kaudella myös yhden ottelun lainalla Mikkelin Jukurien U16-joukkueessa. Hän siirtyi seuraan kaudeksi 2024–2025, jonka Kurri pelasi pääasiassa Jukurien U18-joukkueessa. Hän oli U18 SM-sarjassa tehoilla 5+20=25 joukkueen paras syöttäjä ja toiseksi paras pistemies Oskari Kinnusen jälkeen.

Kaudella 2025–2026 Kurri debytoi Jukurien SM-liigajoukkueessa, jossa hän pelasi kuusi runkosarjaottelua tehden yhden syöttöpisteen. Kurri teki liigadebyyttinsä vain 17-vuotiaana 25. helmikuuta 2026 vieraissa Rauman Lukkoa vastaan, kun Jukurien puolustuksesta oli sivussa useita pelaajia. Hänet merkittiin joukkueen kolmospuolustajapariin toisen debytantin, Johan Fiskin viereen. Kurri sai ottelussa jääaikaa 18.49 minuuttia. Hän sai myös yhden kahden minuutin jäähyn kampituksesta.

### Maajoukkueura
Kurri on pelannut 16 poikien maaottelua.

## Tilastot

## Lähteet
*
*
*

### Viitteet
Farès Ziam

**Farès Ziam** (s. 21. maaliskuuta 1997) on ranskalainen vapaaottelija, joka ottelee UFC:ssä. Ziamin painoluokka on kevytsarja ja hän on painoluokan rankingissa sijalla 15. Ziam on entinen potkunyrkkeilijä.

## Yksityiselämä
Ziamilla on hänen vaimonsa kanssa poika (syntynyt 2024) 

Ziamin oli määrä otella Kauê Fernandesia vastaan 6. syyskuuta 2025, mutta hän vetäytyi ottelusta henkilökohtaisten syitten takia hänen isoäidin kuoleman seurauksena. 
## Ammattilaisvapaaottelut

## Lähteet
Hazarin luonnonpuisto

**Hazarin luonnonpuisto** () on luonnonsuojelualue Balkanin maakunnassa Turkmenistanissa. Se käsittää kolme aluetta Kaspianmeren rannalla. Luonnonpuiston pinta-ala on 2&nbsp;679,61 neliökilometriä, josta noin 72 prosenttia on vesialuetta.

Suojelualue on saanut alkunsa vuonna 1932 perustetusta Esengulyn ornitologisesta luonnonpuistosta Atrekjoen alajuoksulla. Vuonna 1968 siitä tuli Krasnowodskin luonnonpuisto, ja vuonna 1990 siihen liitettiin Ogurjalyn rauhoitusalue. Alue sai nykyisen nimensä vuonna 1994. Krasnowodskinlahti määriteltiin neuvostoaikana Ramsar-alueeksi, ja Turkmenistan liittyi Ramsarin sopimukseen vuonna 2008.

Puistoon kuuluu kolme aluetta: Esenguly (697 neliökilometriä), Ogurjaly (70 neliökilometriä) ja Hazar (1&nbsp;912,6 neliökilometriä). Jälkimmäinen käsittää Türkmenbaşynlahden matalikkoineen. Rannoilla on aavikko- ja rantakasvillisuutta, hiekkaa ja suolamaata. Luonnonpuisto on tärkeä sorsien, flamingojen, joutsenien ja muiden vesilintujen talvehtimispaikka, jossa viihtyy myös merikotkien, maakotkan ja sääksen kaltaisia petolintuja. Ogurjalyn saarella elää kaspianhylkeitä ja sinne tuotuja kuhertajagaselleja.

Luonnonpuiston hallinto toimii Türkmenbaşyn kaupungissa. Sen yhteydessä on pieni museo.

## Lähteet
Lounatuulenpuisto

**Lounatuulenpuisto** on Hyvinkään Metsäkaltevassa sijaitseva puisto. Hyvinkäällä asuvan japanilaisen arkkitehdin Asako Hashimoton suunnittelema puisto on valmistunut vuonna 2013. Puistossa on japanilainen puutarha, jolle on annettu nimeksi Mihana-en, Kolmen kukan puutarha. Puutarha koostuu kolmesta osasta. Kivipuutarha alkaa hulevesikaivosta, josta rankkasateella vesi nousee muuten kuivaan purouomaan. Kivipuutarhan suunnittelussa on tavoiteltu dramaattista vaikutelmaa jyhkeillä tummilla kivillä. Puron varrelle johtaa perinteisellä japanilaisella tekniikalla rakennettu suurista, tasaisista kivenjärkäleistä rakennettu laatoitus. Kivipuutarhan ilmeeseen kuuluvat myös monirunkoiset tuomipihlajat ja koristeheinät. Yhdelle kivipuutarhan puron tasaiselle kivelle on sijoitettu kivilyhty.

Muutaman kymmenen metrin päässä kivipuutarha muuttuu zen-puutarhaksi, jossa pyöreistä kivistä ladotut kilpikonnat uivat hiekkameressä lammikkoa kohti. Sianpuolukka kasvaa kilpikonnille vihreäksi kilveksi. Zen-puutarhassa on myös kompassi, jossa pohjoiseen osoittaa kivi, jota kiertää valkoinen napapiiri. Etelän kiven aurinko paistaa vain sateella, kun kosteus paljastaa kiven kärjestä punaisen pyöreän auringon ja kiven kyljistä auringon säteet. Länttä kuvaa laiva ja itää karhu. Puutarhan viimeisenä osana on lammikon rannoille sijoittuva japanilaista maisemaa kuvaava kukkulapuutarha, jossa on atsaleoita ja leikattuja pensasistutuksia. Puutarhasta löytyy myös japanilainen maja pyöreine maisemaikkunoineen. Puiston eteläosan luiskien tukemiseen tehdyt muurit on toteutettu alueen luonnonkivistä japanilaisella kuzure tsumi-tekniikalla, joka suomeksi voidaan kääntää "maanvyöryladonnaksi". Puistossa on myös leikkipaikka ja pelinurmialue parkour-ratoineen.

Varsinainen japanilainen puutarha jatkuu eteläisen lammikon rannoilla Japaninluonnonvaraisten kasvien miniarboretumina, jonne on istutettu muun muassa japaninperhosvaahtera, yakushima-alppiruusuja ja sahalininkorkkipuu. Muita puistoon istutettuja kasveja ovat muun muassa japaninruttojuuri, sinikuusama, mahonia ja kevätruusuleinikki. Puistossa on myös kotimaisia kasvilajeja, kuten kaiken kaikkiaan 33 erilaista Hyvinkäältä löydetyn kasvilajin tai lajikkeen taimia. Näihin kuuluvat muun muassa rautatienomenapuu ja vekkivaahtera. 

Lounatuulenpuistossa on alun perin nimikoitu kasvit nimikyltein. Hyvinkääläistä alkuperää olevat kasvit on merkitty nimilappuun h-tunnuksella ja nimilapussa on joko Suomen tai Japanin lippu riippuen siitä onko kasvi suomalaista alkuperää tai jalostettu Suomessa vai luonnonvarainen Japanissa. Puiston ainoa kasvi, jonka nimilapussa esiintyy kaikki kolme merkkiä on Hyvinkään Kirkkopuistosta peräisin oleva sinikuusama, jota pidetään aitona suomalaisena kantana.

## Lähteet
Chris Whitaker

**Chris Whitaker** on brittiläinen kirjailija. Hänen tunnetuimpia teoksiaan ovat *Tall Oaks*, *All the Wicked Girls*, *We Begin at the End* ja *The Forevers*. Hän käsittelee kirjoissaan väkivallan ja lapsuudentraumojen seurauksia. Vuoteen 2026 mennessä hänen kirjojensa käännösoikeudet oli myyty yli 30 maahan.

## Ura
Whitaker työskenteli Lontoon pörssissä. Ensimmäisenä työpäivänään hän menestti miljoona puntaa ja ajautui velkakierteeseen. Luettuaan John Hartin kirjan The Last Child, hän päätti seurata Hartin esimerkkiä. Hän irtisanoutui ja alkoi kirjoittaa päätoimisesti.

## Bibliografia
*Tall Oaks, Twenty7 2016, 
*All the Wicked Girls, Zaffre 2017, 
*We Begin at the End, Zaffre 2020, 
*The Forevers, Hot Key Books 2021, 
*All the Colours of the Dark, Crown 2024, , suomeksi Kaikki Pimeän värit (WSOY, 2026)

## Lähteet
Johan Fisk

**Johan Robert Fisk** (s. 29. toukokuuta 2004 Kangasniemi) on suomalainen jääkiekkopuolustaja, joka edustaa SM-liigajoukkue Mikkelin Jukureita. Hänellä on juniorisopimus ja hän on pelannut pääasiassa seuran U20-joukkueessa, jonka kapteenina Fisk toimii. Hän laukoo oikealta.

## Ura
Fisk on Kangasniemen Palloilijat -51:n kasvatti. Hän siirtyi juniorina sittemmin Mikkelin Jukureihin, jonka C-nuorten kapteenina Fisk toimi kaudella 2018–2019. Kaudella 2020–2021 hän toimi seuran U18-joukkueen varakapteenina. Kaudella 2021–2022 Fisk toimi joukkueen kapteenina ja oli Jukurien tehokkain puolustaja tehoilla 6+15=21. Kauden 2022–2023 hän pelasi U20-joukkueessa, mutta Fisk pelasi kauden aikana myös yhden ottelun lainalla Savonlinnan Pallokerhon U20-joukkueessa. Kausi 2024–2025 hänellä jäi rikkonaiseksi, kun Fisk suoritti syyskauden ajan varusmiespalvelusta. Hän pelasi viisi ottelua sekä Jukurien että SaPKon U20-joukkueessa.

Kaudeksi 2025–2026 Fisk nimettiin Jukurien U20-joukkueen kapteeniksi. Hän debytoi samalla kaudella myös SM-liigassa, jossa Fisk pelasi kolme runkosarjaottelua ilman tehopisteitä. Hän teki liigadebyyttinsä 25. helmikuuta 2026 vieraissa Rauman Lukkoa vastaan, kun Jukurien puolustuksesta oli sivussa useita pelaajia. Fisk merkittiin joukkueen kolmospuolustajapariin toisen debytantin, Aapo Kurrin viereen. Hän sai ottelussa jääaikaa 21.25 minuuttia ja hänelle merkittiin teholukema +1. Fiskistä tuli kaikkien aikojen toinen SM-liigassa pelannut KaPa-51:n kasvatti samalla kaudella HIFK:ssa debytoineen Lauri Sinivuoren jälkeen.

## Yksityiselämä
Fisk valmistui ylioppilaaksi Mikkelin lukiosta syksyllä 2023.

## Tilastot

## Lähteet
*
*
*

### Viitteet
Mateusz Gamrot

**Mateusz Gamrot** (11. joulukuuta 1990) on puolalainen vapaaottelija, joka ottelee UFC:ssä. Gamrotin painoluokka on kevytsarja ja hän on painoluokan rankingissa sijalla 7. Gamrot on myös entinen KSW:n tuplamestari.

## Ammattilaisottelut

## Lähteet
Harmaapehmorausku

**Harmaapehmorausku** (*Bathyraja richardsoni*) on pehmorauskuihin kuuluva kalalaji. Lajia tavataan syvistä vesistä Atlantista ja Tyynestämerestä.

## Koko ja ulkonäkö
Harmaapehmorausku on suurikokoinen rustokala, joka voi kasvaa 175 cm pitkäksi. Lajin eturuumis on litteähkö ja muodoltaan vinoneliömäinen. Kuono on leveä ja pitkä. Silmät ovat etäällä toisistaan. Kalan pyrstö on lyhyt ja kaksi pientä selkäevää ovat osittain yhtyneet. Vatsaevät ovat eturuumiista erilliset. Harmaapehmorauskun pyrstössä on rivi piikkejä ja lisäksi koirailla on piikit vatsaevissään. Harmaapehmorausku on selästään harmahtavan ruskea ja purstössä on valkoista kuviointia reunoilla.

## Levinneisyys ja elintavat
Harmaapehmorauskusta on havaintoja Irlannista Azoreille ja lisäksi muun muassa Massachusettsista ja Pohjois-Carolinasta. Tyynestämerestä lajia on tavattu Australian ja Uuden-Seelannin lähistöltä. On todennäköistä, että harmaapehmorauskun levinneisyysalue on hyvin laaja, jopa lähes maailmalaajuinen. Harmaapehmorausku elää 500–3&nbsp;000 metrin syvyydessä merenpinnasta. Sen ravintoa ovat kalat ja lisäksi pienemmässä määrin pääjalakaiset ja pienet äyriäiset. Naaraskalat laskevat pitkänomainset nelikulmaiset munakotelonsa joko karkealle tai hienolle hiekkapohjalle.

## Lähteet
Ursula Lindén

**Ursula Lindén** (s. 15. toukokuuta 2001 Uusikaarlepyy) on suomalainen maantiepyöräilijä. Hän edustaa UCI Women's Continental -tasolla kilpailevaa Minimax Cycling Teamia.

Lindén harrasti aiemmin balettia. Ensimmäisen pyöräilykilpailunsa hän ajoi vuonna 2021 (mainitaan videossa kohdassa 2.37). Hän edusti Henttala Development Teamia vuosina 2021 ja 2022 sekä Porin Tarmoa vuonna 2023. Hän siirtyi vuonna 2023 belgialaiseen seurajoukkuetason *Baloise-WB Ladies* -joukkueeseen, joka vuonna 2025 oli nimeltään *Baloise Minimax WB Ladies*. Kaudelle 2026 talli nousi UCI Women's Continental -tason ammattilaistalliksi nimellä Minimax Cycling Team.

Lindén on voittanut kansallisen tason kilpailut Lattomeriajon vuonna 2023 ja Grote Prijs Decoratie Van Elslanderin 2024. Ammattilaiskilpailuissa hän on sijoittunut parhaimmillaan kahdeksanneksi Ladies Tour of Estonia -kilpailussa vuonna 2025.

Lindén on osallistunut kerran EM-kilpailujen alle 23-vuotiaiden sarjaan sekä kahdesti gravel-pyöräilyn MM-kilpailuihin ilman suurta menestystä. SM-kilpailuissa hän on saavuttanut pronssia maantieajossa vuonna 2024.

## Lähteet
Katie McGrath

**Katie McGrath** (s. 24. lokakuuta 1983) on irlantilaissyntyinen näyttelijä. 

McGrath on opiskellut historiaa Trinity Collegessa Dublinissa. Hän tuli elokuva-alalle pukusuunnittelun kautta, mistä hänet poimittiin televisiosarjoihin, kuten viisiosaiseen kuningatar Elisabet II:sta kertovaan dokumenttidraamaan *The Queen* (Channel 4, 2009), fantasiaseikkailusarjaan ''Merlin'' (BBC One, 2008–2012) ja Madonnan kiistanalaiseen Wallis Simpsonin elämäkertaelokuvaan *W.E.* (2011). Hänellä oli pieni mutta tärkeä rooli menestyselokuvassa *[[Jurassic World]]* (2015).

## Lähteet
Teraura

**Teraura** ( n. 1775 – heinäkuu 1850) oli tahitilaislähtöinen käsityöläinen ja yksi Pitcairnsaarten asuttaja. Hän oli myös viimeinen Pitcairnin ensimmäisistä asuttajista.

Terauran varhaisista vaiheista tiedetään hyvin vähän. Hänen syntymäpaikakseen mainitaan Moorean saari nykyisen Ranskan Polynesian alueella. Hänen syntymävuodekseen ilmoitetaan 1775, ja tahitilaisen perimätiedon mukaan hän kuului ylhäiseen sukuun. Teraura oli arviolta 15-vuotias, kun hän lähti Fletcher Christianin johtamien kapinallisten mukaan. On epäselvää, lähtikö hän vapaaehtoisesti vai kidnappasivatko britit hänet.

Ennen Pitcairnille saapumista Terauran ja Ned Youngin välillä alkoi suhde, joka jatkui myös sen jälkeen, kun *[[HMS Bounty|Bounty]]* saapui Pitcairnille. Myöhemmin Teraura ja toinen brittiläinen merimies, Matthew Quintal, saivat lapsen: Edward Quintal, josta tuli myöhemmin Pitcairnin ensimmäinen tuomari.

Pitcairnilla tahitilaisten ja brittien välit kiristyivät aikojen saatossa. Tämä johti lopulta väkivaltaisuuksiin. Christianin kerrotaan kuolleen vuonna 1793. Samoihin aikoihin Teraura tappoi Youngin käskystä tahitilaisen miehen nimeltä Tetahiti.

Young kuoli vuonna 1800, minkä jälkeen Teraura meni naimisiin arviolta 15 vuotta nuoremman Thursday October Christianin kanssa. Pariskunta sai kuusi lasta. Christian ja Teraura muuttivat lapsineen takaisin Tahitille vuonna 1831, mutta Christian ja kolme lapsista kuolivat tauteihin. Tämän jälkeen Teraura palasi Pitcairnille. Hän kuoli saarella heinäkuussa 1850.

## Lähteet
Miia Vuoti

**Miia Vuoti** (s. 31. heinäkuuta 2005 Sotkamo) on suomalainen pesäpalloilija. Vuoti on Sotkamon Jymyn kasvatti. Vuoti edustaa Superpesiksessä pelaavaa Joensuun Mailaa.

## Saavutukset
* 3 Tyttöjen Superpesiksen Itä–Länsi-ottelua: 2022, 2023, 2024
* 1 C-tyttöjen Itä–Länsi-ottelu: 2021

## Lähteet
Tilda Palola

**Tilda Palola** (s. 20. kesäkuuta 2000 Helsinki) on suomalainen pesäpalloilija. Palola on Helsingin Roihun kasvatti. Palola edustaa Superpesiksessä pelaavaa Kirittäriä.

## Lähteet
Ronja Salmela

**Ronja Salmela** (s. 29. marraskuuta 2003 Ruovesi) on suomalainen pesäpalloilija. Salmela on Ruoveden Pirkkojen kasvatti. Salmela edustaa Superpesiksessä pelaavaa Kirittäriä.

## Saavutukset
* 1 Tyttöjen Superpesiksen Itä–Länsi-ottelu: 2022

## Lähteet
Luovijärvi

**Luovijärvi** on ylänköjärvi Posion länsiosassa. Sen pinta-ala on 1,4 neliökilometriä ja se sijaitsee Rovaniemeltä 91 kilometriä itäkaakkoon.

## Maantiede
Luovijärven ulottuvuus kaakosta luoteeseen on noin kolme kilometriä. Luovijärvenniemi työntyy idästä kohti järven keskiosaa. Lännessä on Paiseniemi ja Kenttäniemi. Paiseniemen itäpuolella on Paiselahti. Idässä järvi kapenee Hietalahdeksi. Noin kolmasosa järvestä on vähintään kolme metriä ja enintään neljä metriä syvä. Noin yhdeksäsosa järvestä on vähintään kuusi metriä syvä. Syvin kohta, noin kaksitoista metriä, sijaitsee järven länsiosassa.

Luovijärven länsiosassa on useita saaria, kuten Palosaari ja Mäntysaari. Laajin saari, Kuusisaari, sijaitsee järven keskivaiheilla. Aivan järven eteläpuolella on Luovijärvenaho, jonka kaakkoispuolella kohoaa Luovivaara lähes 350 metrin korkeuteen merenpinnan yläpuolelle. Välissä on Luovijärvenlehto.

Luovijärven tulouomia ovat Kaitasuonoja, joka virtaa lännestä ja Tonkopuro, joka virtaa luoteesta. Luovijärven luusua sijaitsee pohjoisessa, josta alkaa itään Vaajärveen (253,1 metriä mpy) laskeva Luovijoki. Järvien välinen etäisyys on noin 2,5 kilometriä.

Luovijärven vesitilavuus on 4&nbsp;564&nbsp;000 kuutiometriä. Järven ekologinen tila on erinomainen.

Luovijärvi (65.398.1.019) kuuluu Saarijärven–Seittijärven valuma-alueeseen (65.398), joka on kolmannen jakovaiheen vesistö Kemijoen vesistössä (65). Toinen jakovaihe on Jumiskon voimalaitoksen valuma-alue (65.39) ja ensimmäinen jakovaihe on Kemijärven–Pelkosenniemen alue (65.3). Luovijärvi on toiseksi laajin Saarijärven–Seittijärven valuma-alueen 73 järvestä. Sitä edeltää Timisjärvi ja seuraa Ajakka.

## Lähteet
Emma Virtanen

**Emma Virtanen** (s. 20. helmikuuta 2006 Kaarina) on suomalainen pesäpalloilija. Virtanen on Turku-Pesiksen kasvatti. Virtanen edustaa Superpesiksessä pelaavaa Laitilan Jyskettä.

## Saavutukset
* 3 Tyttöjen Superpesiksen Itä–Länsi-ottelua: 2023, 2024, 2025

## Lähteet
Samo ti

**Samo ti** on pohjoismakedonialaisen laulajan Kaliopin kappale vuodelta 1996. Se valittiin silloisen EJT Makedonian edustuskappaleeksi vuoden 1996 Eurovision laulukilpailuun Skopje Fest 1996 -kilpailussa, jossa voittajan valitsivat raadit, maan radioasemat ja paikan päällä ollut yleisö. ”Samo ti” ei selviytynyt Eurovision laulukilpailussa vuonna 1996 järjestetystä esikarsinnasta varsinaiseen loppukilpailuun.

## Eurovision laulukilpailussa
Vuonna 1996 Eurovision laulukilpailussa kokeiltiin aiempiin tuloksiin perustuvan karsimisen sijaan toisenlaista esikarsintaa, johon kaikki halukkaat osallistujamaat järjestäjämaa Norjaa lukuun ottamatta lähettivät kappaleen raatien arvioitavaksi. Tämä karsinta käytiin kappaleiden studioversioiden perusteella eikä sitä televisioitu. Karsinnassa oli 29 osallistujaa, joista 22 pääsivät varsinaiseen loppukilpailuun Osloon 18. toukokuuta 1996. 

Esikarsinnasta loppukilpailuun etenevät edustuskappaleet paljastettiin 22. maaliskuuta 1996. EJT Makedonia ei ollut jatkoon pääsevien listalla. Edustuskappale ”Samo ti” sijoittui jaetulle 26. sijalle Venäjän kanssa saatuaan neljätoista pistettä.

Makedonian tasavalta oli ainoa maa, joka yritti osallistua ensimmäistä kertaa vuonna 1996. Vaikka esikarsittua edustuskappaletta ”Samo ti” ei yleisesti pidetä maan ensimmäisenä euroviisuesiintymisenä, seuraavan vuoden kilpailun osallistujamaiden karsintamenetelmässä Makedonian tasavaltaa ei katsottu enää ensikertalaiseksi ja kappaleen karsiutumisen takia Makedonia ei päässyt osallistumaan vuoden 1997 kilpailuun. Maa pääsi mukaan lopulta vuonna 1998.

## Lähteet
*
*
### Viitteet

### Huomautukset
Närhivartio

**Närhivartio** on Jyrki Vainion piirtämä, Partio-lehdessä julkaistava partioaiheinen sarjakuva, joka kertoo kuvitteellisesta Närhivartio-nimisestä partio-osastosta. Ensimmäiset *Närhivartio*-sarjakuvat julkaistiin Suomen Partiolaisten suurleiri Loiston leirilehdessä vuonna 1996.

Närhivartio on tyypillinen poikavartio, ja se käy kirjeenvaihtoa tyttövartio Metsäpääskysten kanssa. Heidän ”arkkivihollisensa” on Kärppävartio. Närhivartion huivi on vaaleansininen huivi, jossa on samanväriset reunat. 

## Lähteet